Legal Document

Category: 49

Text:
56. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 224 της 7/10 Ιουλ. 1986 (ΦΕΚ Α' 91) Σύσταση Γενικής Γραμματείας Εθνικής Στατιστικής Υπηρεσίας της Ελλάδος (ΕΣΥΕ). Έχοντας υπόψη: Ι.Τις διατάξεις του άρθρ. 26 παρ. 1, 27 παρ. 3 και του άρθρ. 30 παρ. 9 του Νόμ. 1558/85 "Κυβέρνηση και Κυβερνητικά Όργανα" (ΦΕΚ 13 τ. Α/20-7-85). 2.Τη γνωμοδότηση του Συμβουλίου της Επικρατείας με αριθμό 349/1986, μετά από πρόταση του Πρωθυπουργού και του Υπουργού Εθνικής Οικονομίας, αποφασίζουμε: Άρθρ.1.-1.Στο Υπουργείο Εθνικής Οικονομίας συνιστάται Γενική Γραμματεία Εθνικής Στατιστικής Υπηρεσίας της Ελλάδος (ΕΣΥΕ), ως αυτοτελής δημόσια υπηρεσία, με τις ακόλουθες αρμοδιότητες: α)Τις αρμοδιότητες της ΕΣΥΕ όπως αναφέρονται στο Π.Δ. 1143/80 "περί Οργανισμού της Εθνικής Στατιστικής Υπηρεσίας της Ελλάδος" όπως ισχύει σήμερα και β)Τις αρμοδιότητες των ακόλουθων Διευθύνσεων του Υπουργείου Εθνικής Οικονομίας όπως αναφέρονται στα άρθρ. 25, 26, 27, 28 και 29 του Π.Δ. 816/1977 "περί Οργανισμού του Υπουργείου Συντονισμού": -Διεύθυνση παραγωγής Εισοδήματος και Διακλαδικών Σχέσεων. -Διεύθυνση Εθνικής Δαπάνης και Εθνικού Κεφαλαίου. -Διεύθυνση Συναλλαγών Δημοσίου και Ιδιωτικών Κοινωφελών Ιδρυμάτων. -Διεύθυνση Μεθοδολογίας και Ειδικών Ερευνών. 2.Όλες οι οργανικές μονάδες της ΕΣΥΕ μαζί με το προσωπικό που οργανικά ανήκει σ’ αυτές και τις υπάρχουσες κενές θέσεις μεταφέρονται στη Γενική Γραμματεία "ΕΣΥΕ". Μεταφέρονται επίσης οι Διευθύνσεις του Υπουργείου Εθνικής Οικονομίας, όπως περιγράφονται στο άρθρ. 1 παρ. 1 περιπτ. β του διατάγματος αυτού, χωρίς το προσωπικό που υπηρετεί σ’ αυτές. 3.α)Συνιστάται στη Γενική Γραμματεία ΕΣΥΕ κλάδος ΠΕ (Πανεπιστημιακής Εκπαίδευσης) Οικονομολόγων. Στον κλάδο αυτό μεταφέρονται 35 θέσεις κατηγορίας ΠΕ από τον κλάδο ΠΕ Στατιστικών του άρθρ. 35 του Π.Δ. 1143/80, όπως μετονομάσθηκαν σύμφωνα με τις διατάξεις του Νόμ. 1586/86. β)Προσόντα διορισμού στον πιο πάνω κλάδο ορίζονται: Πτυχίο Τμήματος Οικονομικού της Νομικής Σχολής Α.Ε.Ι. ή της Ανωτάτης Σχολής Οικονομικών και Εμπορικών Επιστημών ή της Παντείου Ανωτάτης Σχολής ή των Ανωτάτων Βιομηχανικών Σχολών ή ισότιμο Οικονομικής Σχολής της αλλοδαπής και τίτλος μεταπτυχιακών σπουδών εξωτερικού ή εσωτερικού οικονομολογικής κατεύθυνσης ή τριετής τουλάχιστον προϋπηρεσία στο Δημόσιο Τομέα σε ανάλογο αντικείμενο. (Αντί για τη σελ. 730,167(α) Σελ. 730,167(β) Τεύχος Θ73-Σελ. 67 Στατιστική Υπηρεσία 13.Ν.α.53-56 Άρθρ.2.-Συνιστάται στη Γενική Γραμματεία "ΕΣΥΕ" α)μια θέση μετακλητού Γενικού Γραμματέα με βαθμό Ιο της κατηγορίας ειδικών θέσεων και β)τρεις θέσεις διοικητικών υπαλλήλων στο γραφείο του Γενικού Γραμματέα (άρθρ. 30 παρ. 9 του Νόμ. 1558/85). Άρθρ.3.-Στις Διευθύνσεις και στα Τμήματα του άρθρ. 1 περίπτ. β προΐστανται μόνιμοι υπάλληλοι κατηγορίας ΠΕ.